《再和》
宋代·郭印

四面林峦匝，风喧未觉温。
晓晴云度岭，夜静月侵门。
地秀古今树，人嬉远近村。
细观群动性，各各自归根。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。